சுபுதை மற்றும் செபே ஆகியோர் 1219 ஆம் ஆண்டில் குளிர்காலத்தின் ஒரு பகுதியை அசர்பைஜான் மற்றும் ஈரானில் கழித்தனர். அங்கு அவர்கள் சிறு தாக்குதல்கள் நடத்துதல் மற்றும் சூறையாடுதல் ஆகியவற்றுடன் சேர்த்து மேற்கு பகுதியில் இருந்த குவாரசமிய படைகள் கிழக்குப் பகுதியில் இருந்த எஞ்சிய பேரரசுக்கு உதவி புரியாமல் பார்த்துக் கொண்டனர். இங்குதான் சுபுதைக்கு வரலாற்றிலேயே மிகத் துணிச்சலான வேவுபார்க்கும் யோசனை தோன்றியது. புகழ்பெற்ற வரலாற்றாளர் எட்வர்ட் கிப்பனின் கூற்றுப்படி இத்தகைய வேவுபார்க்கும் நடவடிக்கையானது "எப்பொழுதும் நடைபெறவில்லை மற்றும் மீண்டும் யாரும் அதை முயற்சித்தும் பார்க்கவில்லை". 20,000 மங்கோலிய படைவீரர்கள் காக்கேசிய மலைகள் வழியாக காசுபியன் கடலை சுற்றி காட்டு கிப்சாக்குகள் மற்றும் குமன்களின் பகுதியின் பிற்பகுதியில் போய் சேர்ந்தனர். வெளிப்படையாக சுபுதை ஒரு வாரத்தில் 1,900 கிலோ மீட்டர் தூரத்தை இந்த வேவுபார்க்கும் நடவடிக்கையின்போது தனது படைகளுடன் கடந்தார். தனது குதிரைகள் ஓட குதிரை சேனத்திலேயே படுத்து உறங்கிக் கொண்டு அவரும் மற்றும் மங்கோலிய வீரர்களும் இதனை செய்து முடித்தனர்.

பாரசீகத்தில் இருந்த எதிர்ப்பை முறியடித்து, அசர்பைஜானை அடிபணிய வைத்த மங்கோலியர்கள் கிறித்தவ ராஜ்ஜியமான ஜார்ஜியா மீது படையெடுத்தனர். ஜார்ஜியாவின் அரசர் யுத்தம் புரிய மனமின்றி இருந்தபோதும், கிராமப்புறங்களை சூறையாடுதல் மற்றும் மக்களைக் கொல்லுதல் ஆகிய செயல்களின் மூலம் சுபுதை மற்றும் செபே அரசரை போர் புரியும் நிலைக்கு தள்ளினர். சுபுதை மற்றும் செபே பிறகு பல்லாயிரக்கணக்கான நைட் வீரர்களைக் கொண்ட சக்திவாய்ந்த ஜார்ஜிய ராணுவத்தை காக்கேசிய மலைகளின் யுத்தத்தின்போது தோற்கடித்தனர். இந்த யுத்தத்தில் நைட் வீரர்களை அவர்களது காலாட்படையினரிடமிருந்து தோற்று ஓடுவதுபோல் ஓடி மங்கோலியர்கள் பிரித்தனர். பிறகு நைட் வீரர்களை சுற்றிவளைத்தனர். நைட் வீரர்களை அழித்த பிறகு ஜார்ஜியா இராணுவத்தை மங்கோலியர்கள் சுற்றிவளைத்து அழித்தனர். ஜார்ஜியர்களின் கூற்றுப்படி சுபுதை தான் மங்கோலிய ராணுவத்திற்கு தலைமை தாங்கினார். மங்கோலியர்கள் ஜார்ஜிய கொடிகளை ஏந்தி ஜார்ஜியா ராணுவத்திற்கு உதவ வந்தவர்கள் போல் நடித்தனர். மேலும் ஒற்றர்கள் மூலம் உண்மையில் மங்கோலியர்கள் கிறித்தவ மதத்தை சேர்ந்தவர்கள் என்றும் ஜார்ஜியர்களுக்கு உதவ வந்திருப்பதாகவும் தவறான தகவல்களை பரப்பினர். இதன்மூலம் ஜார்ஜியர்கள் ஏமாற்றப்பட்டனர். உண்மையில் இந்த மங்கோலிய வேவுபார்க்கும் படையானது எதிர்பாராதவிதமாக சிலுவைப் போர்களின் வரலாற்றையும் மாற்றியது. ஏனெனில் ஐந்தாவது சிலுவைப் போருக்கு ராணுவத்தை அனுப்ப ஜார்ஜியா முடிவு செய்திருந்தது. ஆனால் மங்கோலியர்கள் அந்த ராணுவத்தை அழித்துவிட்டனர். பதிலாக ஜார்ஜ் மன்னரின் சகோதரி ருசுதான் போப் ஆண்டவருக்கு ஒரு கடிதம் எழுதினார். அக்கடிதத்தில் தங்களது முழு ராணுவமும் ஒருங்கிணைப்பின்றி இருப்பதனால் தங்களால் சிலுவைப் போருக்கு இராணுவத்தை அனுப்ப முடியாது என்று விளக்கம் அளித்திருந்தார். ஜார்ஜியா இத்தகைய அழிவுகரமான தோல்விகளுக்கு பிறகு பிறகு பாதுகாப்பற்று இருந்தபோதும் மங்கோலிய நோக்கமானது வேவு பார்ப்பது தானே தவிர ஜார்ஜியாவில் கைப்பற்றுவது அல்ல.

ஜார்ஜியாவை சூறையாடிய பிறகு மங்கோலியர்கள் குளிர்காலத்தில் தெர்பென் கணவாயை சுற்றிச் செல்ல காக்கேசிய மலைகள் வழியாக சென்றனர். இந்த முறை மங்கோலியர்களின் வழிகாட்டிகளாக இருந்தவர்கள் அவர்களை கடினமான பாதையில் செலுத்தி ஏமாற்றினர். மலைகளை கடந்து சோர்வடைந்த மங்கோலியர்கள் ஒரு பெரிய புல்வெளி கூட்டணி ராணுவத்தை எதிர்கொள்ள வேண்டியிருந்தது. புத்திசாலித்தனமான நடவடிக்கைகள் மூலம் சுபுதை ஆலன்கள், சிர்காசியர்கள் மற்றும் டான் கிப்சாக்குகள்/குமன்கள் ஆகியோரை தனிமைப்படுத்தி தோற்கடித்தார். மங்கோலியர்கள் தெற்கு உருசிய புல்வெளிகளை சூறையாடிய பிறகு, உருசிய இளவரசர்கள் பின்வாங்கி ஓடிய குமன் கூட்டமைப்பினருடன் இணைந்து ஒரு 80,000 படை வீரர்களைக் கொண்ட ராணுவத்தை மங்கோலியர்களின் தோற்கடிப்பதற்காக அமைத்தனர். மிகச்சிறிய படையையே கொண்டிருந்த சுபுதை இந்த முறை மீண்டும் தோற்று ஓடுவதுபோல் நடித்தார். இதன் காரணமாக சுபுதையின் கடைசி வரிசையில் இருந்த 1,000 பேர் உயிரிழக்க வேண்டியிருந்தது. 80,000 வீரர்களில் ஒரு பிரிவினர் இவர்களை துரத்திக்கொண்டு வந்ததன் காரணமாக தனிமைப்படுத்தப்பட்டனர். 9 நாட்களுக்குப் பிறகு செபே மற்றும் சுபுதை திடீரென திரும்பி ருஸ் மற்றும் குமன் ஆகியவர்களின் இணைந்த ராணுவத்தை கால்கா ஆற்று யுத்தத்தின்போது 31 மே 1223 ஆம் ஆண்டு தோற்கடித்தனர். தங்களது பாதையில் இருந்த அனைத்து ராணுவங்களையும் தோற்கடித்து தங்களது சொந்த ஒற்றர் கூட்டமைப்பை ஏற்படுத்திய மங்கோலியர்கள் மூலோபாய கூட்டமைப்பாக அங்கிருந்த வெனிஸ் நகர வணிகர்களுடன் நட்பை ஏற்படுத்திக் கொண்டனர். இதற்கான பலனை மங்கோலியர்கள் ஒரு தசாப்தத்திற்கு பிறகு பெற்றுக்கொண்டனர். அந்த வணிகர்களுக்கு தனித்துவமான வணிக உரிமையை கொடுத்ததன் மூலம் வெனிஸ் நகர வணிகர்கள் ஐரோப்பாவில் மங்கோலியர்களுக்கு வேவு பார்ப்பவர்களாக செயல்படுவர். வோல்கா பல்கேரியர்கள் சுபுதையின் ராணுவத்தை தோற்கடித்ததாக கூறிக்கொண்டனர். ஆனால் வரலாற்றாளர்கள் இக்கூற்றை மறுக்கின்றனர். சிறிது காலத்திற்குப் பிறகு தெற்கு ஆசியாவில் இருந்த கங்லி துருக்கியர்களை மங்கோலியர்கள் தோற்கடித்தனர்.

சுபுதை 1229 ஆம் ஆண்டு நடு ஆசியாவிற்கு அனுப்பப்பட்டார். தான் சீனாவிற்கு மீண்டும் அழைக்கப்படும் முன்னர் குமன்கள்/கிப்சாக்குகள் கூட்டமைப்பினரை மீண்டும் தோற்கடித்தார்.

தளபதியாக
மகா குதிரைப்படை தாக்குதல் (1220-1223)
உருசியாவை குளிர் காலத்தில் கைப்பற்றுதல் (1236–1240)
நடு ஆசிய படையெடுப்புகள் (1217-1220)